40. ΠΡΟΕΔΡΙΚΟ ΔΙΑΤΑΓΜΑ υπ' αριθ. 30 της 7/21 Ιαν. 1988 (ΦΕΚ Α' 13) Όροι και προϋποθέσεις διάθεσης μετοχών εταιριών στους εργαζόμενους στις επιχειρήσεις. Έχοντας υπόψη : 1.Τις διατάξεις του άρθρ. 25, παρ. 2 του Νόμ. 1682/1987 "Μέσα και όργανα αναπτυξιακής πολιτικής, προγραμματικές συμφωνίες και αναπτυξιακές συμβάσεις, ένταξη επενδύσεων στα Μεσογειακά Ολοκληρωμένα Προγράμματα, τροποποίηση του Νόμ. 1262/1982 και άλλες διατάξεις". (ΦΕΚ 14/Α/1987). 2.Τις διατάξεις του άρθρ. 18, παρ. 2 του Νόμ. 1731/1987 "Ρυθμίσεις στην άμεση και έμμεση φορολογία και άλλες διατάξεις" (ΦΕΚ 161/9.9.87 τ.Α). 3.Την αριθ. 2389/13.2./87 απόφαση του Πρωθυπουργού και του Υπουργού Οικονομικών "Ανάθεση αρμοδιοτήτων στον Υφυπουργό Οικονομικών" (ΦΕΚ 8/Β΄/87). 4.Την ΥΙ321/25.9.87 απόφαση του Πρωθυπουργού "Καθορισμός αρμοδιοτήτων του Αναπληρωτή Υπουργού Βιομηχανίας, Ενέργειας και Τεχνολογίας Κ. Παπαναγιώτου" (ΦΕΚ 531/Β/30.9.87). 5.Τις 563/1987 και 598/1987 γνωμοδοτήσεις του Συμβουλίου της Επικρατείας, μετά από πρόταση των Υπουργών Εθνικής Οικονομίας, Εμπορίου, Υπουργού Αναπληρωτή Βιομηχανίας, Ενέργειας και Τεχνολογίας και Υφυπουργού Οικονομικών, αποφασίζουμε : Άρθρ.1.-1.Οποιαδήποτε ανώνυμη εταιρία μπορεί να διανείμει μετοχές της στο προσωπικό της ή στο προσωπικό εταιρίας που είναι συνδεδεμένη με αυτή, σύμφωνα με τις διατάξεις του άρθρ. 16 παρ. 2 του κώδ. Νόμ. 2190/1920, όπως τροποποιήθηκε από το άρθρ. 20 του π.δ. 409/1986 "προσαρμογή της Ελληνικής Νομοθεσίας (κωδ. Νόμ. 2190/1920) "περί Ανωνύμων Εταιρειών", όπως κωδικοποιήθηκε με το β.δ. 174/1963), προς το Κοινοτικό Δίκαιο, και ειδικότερα προς τις διατάξεις της Πρώτης Οδηγίας 68/151/ΕΟΚ του Συμβουλίου της 9ης Μαρτ. 1968, της Δεύτερης Οδηγίας 77/91/ΕΟΚ του Συμβουλίου της 13ης Δεκ. 1976, της Τετάρτης Οδηγίας 78/660/ΕΟΚ του Συμβουλίου της 25 ης  Ιουλ. 1978 και μερικώς, της Εβδόμης Οδηγίας 83/349/ΕΟΚ του Συμβουλίου της 13ης Ιουν. 1983", και από το άρθρ. 25 παρ. 1 του Νόμ. 1682/87 "Μέσα και όργανα αναπτυξιακής πολιτικής.  Προγραμματικές συμφωνίες και αναπτυξιακές συμβάσεις, ένταξη επενδύσεων στα Μεσογειακά Ολοκληρωμένα Προγράμματα, τροποποίηση του Νόμ. 1262/1982 και άλλες διατάξεις". 2.Η διανομή μετοχών σύμφωνα με την παρ. 1 του παρόντος άρθρου είναι προαιρετική και αποφασίζεται από τη Γενική Συνέλευση της εταιρείας στην οποία ανήκουν οι διανεμόμενες μετοχές,με απαιτούμενη απαρτία και πλειοψηφία την οριζόμενη στα άρθρ. 29, παρ. 1, 2 και 31 παρ. 1 αντίστοιχα του κωδ. Νόμ. 2190/1920. Για το σκοπό αυτό η εταιρεία αποκτά τις μετοχές προσφεύγοντας  στην αγορά, ή εκδίδοντας νέες μετοχές με αύξηση του μετοχικού κεφαλαίου που είτε συντελείται με μη διατεθέντα κέρδη είτε καλύπτεται από τους μετόχους. Οι προς διανομή μετοχές μπορεί να είναι κοινές ή προνομιούχες. Δικαιούχοι μπορεί να είναι πρόσωπα που απασχολούνται με οιαδήποτε σχέση εργασίας στην επιχείρηση ή σε επιχείρηση που είναι συνδεδεμένη με αυτήν. Η διάθεση των μετοχών γίνεται με πράξη του Διοικητικού Συμβουλίου και με παράδοση των μετοχών στους δικαιούχους. Η απόφαση της Γενικής Συνέλευσης ορίζει ειδικότερα το είδος και τον αριθμό των προς διανομή μετοχών, τους δικαιούχους εργαζόμενους, και κάθε άλλη σχετική λεπτομέρεια που δε ρυθμίζεται διαφορετικά από το νόμο. Ιδίως είναι δυνατό προκειμένου για εταιρίες των οποίων οι μετοχές για εισηγμένες σε Χρηματιστήριο Αξιών, με την απόφαση αυτή να χορηγηθούν και δικαιώματα αγοράς μετοχών (STOCK OPTION) σύμφωνα με όρους που αποφασίζει η Γενική Συνέλευση. Στην περίπτωση αυτή το δικαίωμα αυτό πρέπει να ασκηθεί το αργότερο μέσα σε μια πενταετία από τη χορήγησή τους στο δικαιούχο. Η χορήγηση των δικαιωμάτων αγοράς συνυπολογίζεται για την τήρηση του ανωτάτου ορίου του 1/10 του μετοχικού κεφαλαίου που προβλέπεται στο άρθρ. 16 παρ. 2 του κωδ. Νόμ. 2190/1920 όπως τροποποιήθηκε από το άρθρ. 25 του Νόμ. 1682/87. Άρθρ.2.-1. Για την εφαρμογή του άρθρ. 18 του Νόμ. 1731/87 "Ρυθμίσεις στην άμεση και έμμεση φορολογία και άλλες διατάξεις" εφαρμόζονται οι διατάξεις του άρθρου αυτού του παρόντος δ/τος. 2.Η χορήγηση μετοχών γίνεται με απόφαση της Γενικής Συνέλευσης των μετόχων η οποία λαμβάνεται με την απαρτία και πλειοψηφία που καθορίζουν αντίστοιχα τα άρθρ. 29, παρ. 1, 2 και 31 του κωδ. Νόμ. 2190/1920. Η απόφαση καθορίζει κάθε άλλη σχετική λεπτομέρεια που δεν ρυθμίζεται διαφορετικά από το νόμο. 3.Η χορήγηση των μετοχών στην περίπτωση αυτή επιτρέπεται μόνο ύστερα από αντίστοιχη αύξηση του μετοχικού κεφαλαίου της εταιρίας που πραγματοποιείται με την κεφαλαιοποίηση των μη διατεθέντων κερδών σε ποσοστό που δεν θα υπερβαίνει το 20% αυτών. 4.Οι εκδιδόμενες μετοχές είναι ονομαστικές και επί μια τριετία από την έκδοσή τους μπορούν να μεταβιβασθούν μόνο κατόπιν εγκρίσεως της γενικής συνέλευσης. Παραδίδονται στους δικαιούχους και παρέχουν πλήρη μετοχικά δικαιώματα., ιδίως δικαίωμα ψήφου και λήψης μερίσματος. Μετά την πάροδο της τριετίας οι μετοχές αντικαθίστανται από ανώνυμες και ελεύθερα μεταβιβάσιμες. 5.Σε κάθε διανομή δεν είναι δυνατή η χορήγηση σε δικαιούχο υπερτριπλασίου αριθμού μετοχών από τις χορηγούμενες σε οιονδήποτε άλλο δικαιούχο. (Αντί για τη σελ. 30, 307(α) Σελ. 30,307(β) Τεύχος 1213 - Σελ. 121 Γενικές Διατάξεις περί Ανωνύμων Εταιρειών 12.Α.α.40 Άρθρ.3.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 